cyanic-selkie/wikianc huggingface dataset:
Απολλωνία (Ιλλυρία)
Ελληνιστική περίοδος
Στην Ελληνιστική εποχή η Απολλωνία αναπτύχθηκε σημαντικά με ένα τεράστιο εμπορικό δίκτυο, ο πληθυσμός της έφτασε τους 60.000 κατοίκους. Η Απολλωνία ήταν σε στρατηγική θέση με μια τεράστια επίπεδη πεδιάδα που έφτανε τα δέκα χιλιόμετρα. Ο Στράβων στο έργο του Γεωγραφικά περιγράφει ότι διοικήθηκε με εξαιρετικό τρόπο. τον ίδιο από την εποχή της ίδρυσης της. Ο Αριστοτέλης αναφέρει ότι την εξουσία ασκούσε μια ολιγαρχική τάξη που καταγόταν από τους Κορίνθιους εποίκους. Η ανώτερη τάξη των Κορινθίων ήταν μικρότερη σε αριθμό αλλά κατείχε όλα τα προνόμια σε σχέση με τους γηγενείς Ιλλυριούς σύμφωνα με τον Αριστοτέλη, δεν έχει διευκρινιστεί αν ήταν δούλοι ή ισότιμοι πολίτες. Οι Κορίνθιοι έποικοι είχαν όλα τα κληρονομικά δικαιώματα εξουσίας, αυτό προϋποθέτει αυστηρή ενδογαμία που διατηρήθηκε μέχρι τρεις αιώνες μετά την ίδρυση της πόλης. Η Κορινθιακή ελίτ κρατούσε όλους τους δεσμούς με την Μητρόπολη και της παρείχε κάθε βοήθεια όταν την χρειαζόταν. Τα Κορινθιακά ονόματα των πρώτων εποίκων διατηρήθηκαν μόνιμα στην αριστοκρατία της Απολλωνίας, η πόλη απέρριψε την Ξενηλασία που ασπάστηκε η Επίδαμνος, το καθεστώς αυτό είχε μεγάλες ομοιότητες με την Λακεδαιμονίων Πολιτεία. Τον 3ο αιώνα π.Χ. στο εσωτερικό της ενδοχώρας βρέθηκε μόνο Ελληνική κεραμική, αυτό δείχνει ότι οι Κορίνθιοι είχαν εξελληνίσει πλήρως τους τοπικούς Ιλλυρικούς πληθυσμούς. Η πόλη είχε πλούσιο εμπόριο και μεγάλη αγροτική παραγωγή, το τεράστιο λιμάνι της μπορούσε να φιλοξενήσει μέχρι και εκατό πλοία. Το βασικό πλεονέκτημα ήταν η παραγωγή ασφάλτου με την οποία έγλυφαν τα πλοία τους. Τα ερείπια ενός μεγάλου ναού του 6ου αιώνα π.Χ. βρέθηκαν σε ανασκαφές (2006), αποτελεί τον 5ο μεγαλύτερο ναό σήμερα στην Αλβανία. Το οικονομικό σύστημα άλλαξε και βασίστηκε σε αγροτεμάχια αλλά δεν έχει διευκρινιστεί αν αιτία ήταν οι τοπικοί πληθυσμοί που επεκτάθηκε. Την Απολλωνία κατέκτησε επίσης για κάποιο χρονικό διάστημα ο κορυφαίος βασιλιάς Πύρρος της Ηπείρου.
Ρωμαϊκή αυτοκρατορία
Η Ρωμαϊκή δημοκρατία απέκτησε τον έλεγχο στην πόλη (329 π.Χ.), ο τελευταίος βασιλιάς των Ιλλυριών Γένθιος ηττήθηκε από τον Ρωμαίο πραίτορα Λεύκιο Ανίκιο Γάλλο που χρησιμοποίησε σαν βάση την Απολλωνία με 2.000 πεζούς και 200 ιππείς από την Ιλλυρική φυλή των Παρθένων. Μετά τον πόλεμο παρουσιάστηκε στον λαό της Απολλωνίας ένα τμήμα του στόλου του Γένθιου που αιχμαλωτίστηκε. Τον 3ο αιώνα π.Χ. η Απολλωνία έχασε μάλλον τον αποικιακό της χαρακτήρα από τους Κορινθίους, οι γηγενείς Ιλλυριοί ανέβηκαν εξίσου σε υψηλές θέσεις στην διοίκηση της πόλης. Ένας άλλος πιθανός λόγος ήταν η εδαφική επέκταση της Απολλωνίας με την προσθήκη άλλων περιοχών στις οποίες ζούσαν Έλληνες με τα ίδια προνόμια. H Απολλωνία έγινε τμήμα της Ρωμαικής Δημοκρατίας της Μακεδονίας και της Επαρχείας της Ηπείρου (148 π.Χ.). Στον Ρωμαϊκό εμφύλιο πόλεμο που ξέσπασε ανάμεσα στον Ιούλιο Καίσαρα και τον Πομπήιο η Απολλωνία υποστήριζε τον Ιούλιο Καίσαρα αλλά την κατέλαβε ο Μάρκος Ιούνιος Βρούτος (48 π.Χ.). Ο Οκταβιανός Αύγουστος σπούδαζε στην Απολλωνία με δάσκαλο τον Αθηνόδωρο της Ταρσού όταν έμαθε τα νέα για την δολοφονία του Ιούλιου Καίσαρα (44 π.Χ.). Κατά τη ρωμαϊκή εποχή επικοινωνούσε με τη Μακεδονία με την Εγνατία Οδό. Με τον Οκταβιανό Αύγουστο η Απολλωνία απέκτησε νέα προνόμια, επανήλθε το παλιό ολιγαρχικό καθεστώς που ήταν ευνοικό στους Ρωμαίους. Η Απολλωνία σημείωσε μεγάλη ακμή στην Ρωμαϊκή αυτοκρατορία, ο Μάρκος Τύλλιος Κικέρων την καταγράφει σαν μεγάλη και ακμάζουσα πόλη. Ο Χριστιανισμός εμφανίστηκε στην πόλη από τα πρώτα του στάδια, συμμετείχε στην Α΄ Σύνοδο της Εφέσου (431) και στην Σύνοδο της Χαλκηδόνας (451). Τον 6ο αιώνα μ.Χ. ο Συνέκδημος καταγράφει την Απολλωνία σαν μία από τις 20 Ιλλυρικές επαρχίες που ανήκαν στην Ρωμαική Επαρχεία της Ηπείρου. Η παρακμή της ξεκίνησε από έναν καταστροφικό σεισμό τον 3ο αιώνα π.Χ. που άλλαξε την κοίτη του Αώου και μετέτρεψε την περιοχή σε βάλτο, το αποτέλεσμα ήταν να πεθάνουν πολλοί κάτοικοι από Ελονοσία. Η κατάσταση αυτή είχε σαν αποτέλεσμα να την εγκαταλείψουν σταδιακά όλοι οι κάτοικοι και να μετακινηθούν στον γειτονικό Αυλώνα. Η Απολλωνία αναφέρεται από τον Κωνσταντίνο Ζ΄ Πορφυρογέννητο, τότε υπαγόταν στο θέμα του Δυρραχίου. Σήμερα η περιοχή ευρίσκεται στην επικράτεια της Αλβανίας και βρίσκεται δίπλα στο αλβανικό χωριό Pojan (Πόγιαν). Εκεί απαντάται και Μονή καλούμενη «Παναγίας της Απολλωνίας».
Νεότερα χρόνια
Η Απολλωνία κατοικήθηκε ξανά τον 4ο αιώνα μ.Χ. ύστερα από τον καταστροφικό σεισμό του 3ου αιώνα μ.Χ. ειδικά σε ένα μοναστήρι. Στα τέλη της αρχαιότητας απέμεινε μιά μικρή χριστιανική κοινότητα που οικοδόμησε στον γειτονικό λόφο την εκκλησία της Κοιμήσεως της Θεοτόκου. Στο μοναστήρι υπήρχε Ελληνικό σχολείο που παρείχε υψηλή εκπαίδευση (1684) και σχολείο με περιορισμένο αριθμό σπουδαστών (1880). Ο αρχαίος ναός του Νυμφαίου της Απολλωνίας υπέστη θύμα βανδαλισμών από αγνώστους τον Ιούνιο του 2020 κατά την διάρκεια των μέτρων για τον COVID-19, οι κίονες κατέρρευσαν και ο ναός γκρεμίστηκε. Το τραγικό περιστατικό καταδίκασαν όλοι οι Αλβανοί αρχαιολόγοι και ο πρόεδρος της Αλβανίας Ιλίρ Μέτα.
Εξωτερικοί σύνδεσμοι
Κατηγορία:Πόλεις της αρχαίας Ηπείρου Κατηγορία:Αρχαίες πόλεις της Ιλλυρίας Κατηγορία:Αποικίες της Κορίνθου
Δημούχοι
Στην ελληνική μυθολογία με την ονομασία Δημούχοι ήταν γνωστοί στις Θεσπιές της Βοιωτίας επτά γιοι του Ηρακλή. Ο Διόδωρος Σικελιώτης (Δ 29) γράφει ότι, σύμφωνα με την παράδοση, ο Ηρακλής απέκτησε 50 γιους από τις ισάριθμες κόρες του Θεσπίου και ότι, εκτός από τους 7 που παρέμειναν στις Θεσπιές και ονομάσθηκαν «Δημούχοι», οι υπόλοιποι κατέφυγαν στη Σαρδηνία, όπου ίδρυσαν αποικία. Σύμφωνα με άλλες πηγές, οι Δημούχοι ήταν μόνο δύο, και όχι επτά.
Πηγή
Κατηγορία:Ηρακλείδες
The Battle Rages On
Το "The Battle Rages On" είναι ο τελευταίος στούντιο δίσκος που κυκλοφόρησαν οι Deep Purple με τον κιθαρίστα Ρίτσι Μπλάκμορ στη σύνθεση τους, αφού κατά τη διάρκεια της περιοδείας για την προώθηση του άλμπουμ ο Μπλάκμορ αποχώρησε για να επαναδημιουργήσει τους Rainbow και αντικαταστάθηκε από τον Τζο Σατριάνι.
Η ιστορία του δίσκου
Τον Αύγουστο του 1992 ο τραγουδιστής Ίαν Γκίλαν επανήλθε στο συγκρότημα μετά την προσπάθεια που είχαν κάνει τα υπόλοιπα μέλη των Deep Purple με τον Τζο Λιν Τέρνερ στα φωνητικά. Το αποτέλεσμα της δεύτερης επανένωσης της "κλασικής" σειράς μελών του συγκροτήματος ήταν ο δίσκος "The Battle Rages On...", πιθανότατα ο βαρύτερος ηχητικά δίσκος που είχαν δημιουργήσει μέχρι τότε. Η επιστροφή του βασικού τραγουδιστή δεν βρήκε σύμφωνο τον κιθαρίστα Ρίτσι Μπλάκμορ, ο οποίος αποχώρησε από τους Deep Purple το Νοέμβριο του 1993.
Ο δίσκος ηχογραφήθηκε στα "Bearsville Studios" στη Νέα Υόρκη και η μίξη του έγινε από τον Πατ Ρέγκαν μαζί με τον μπασίστα του συγκροτήματος Ρότζερ Γκλόβερ. Η εμπορική του επιτυχία ήταν χαμηλότερη από οποιονδήποτε άλλο δίσκο είχαν κυκλοφορήσει οι Deep Purple με τον Ίαν Γκίλαν στα φωνητικά μέχρι τότε, αφού δεν κατάφερε να ανέβει στο βρετανικό Top-10, ενώ δεν έγινε # 1 σε καμία χώρα, παγκοσμίως. Παρ' όλα αυτά παρουσίασε βελτίωση σε σχέση με το "Slaves and Masters" του 1990, μπαίνοντας σε αρκετά ευρωπαϊκά Top-10 και γνώρισε μεγάλη επιτυχία στην Ιαπωνία, όπου έφθασε ως το # 5 και βραβεύθηκε ως χρυσό, πουλώντας 100.000 αντίτυπα. thumb|170px|Ο Τζο Σατριάνι
Η περιοδεία του άλμπουμ και αλλαγή σύνθεσης
Η περιοδεία για την προώθηση του δίσκου ξεκίνησε στις 24 Σεπτεμβρίου του 1993 στη Ρώμη και συνεχίστηκε με συναυλίες στην Αυστρία, τη Γερμανία, τη Γαλλία, την Ελβετία, την Τσεχία, την Πολωνία, το Βέλγιο, την Ολλανδία, τη Μεγάλη Βρετανία, τη Δανία, τη Σουηδία, τη Νορβηγία και τέλος, στις 17 Νοεμβρίου το Ελσίνκι της Φινλανδίας όπου έπαιξε και για τελευταία φορά με τους Deep Purple ο Ρίτσι Μπλάκμορ, συναυλία της οποίας μέρος υπάρχει στο ζωντανά ηχογραφημένο "Come Hell or High Water".
Αντικαταστάτης του Μπλάκμορ για την υπόλοιπη περιοδεία ήταν ο κιθαρίστας Τζο Σατριάνι. Η επιτυχία των συναυλιών ήταν μεγάλη αφού σε έξι συναυλίες στην Ιαπωνία οι Deep Purple έπαιξαν μπροστά σε συνολικά 78.000 θεατές. Ακολούθησε μία μεγάλη ευρωπαϊκή περιοδεία, από την 1 Ιουνίου ως τις αρχές Ιουλίου. Τα υπόλοιπα μέλη του συγκροτήματος βρήκαν την ευκαιρία να παίξουν ζωντανά τραγούδια τα οποία δεν ήθελε ο Μπλάκμορ να παίξει όπως τα "Pictures of Home", "Maybe I’m A Leo" και "When a Blind Man Cries". Μετά το πέρας της περιοδείας σε Ιαπωνία και Ευρώπη ζητήθηκε από τον Τζο Σατριάνι να παραμείνει σαν μόνιμο στέλεχος του συγκροτήματος αλλά αυτός αρνήθηκε λόγω των συμβολαίων που είχε για τη σόλο καριέρα του. Η τελευταία του συναυλία με τους Deep Purple ήταν στις 6 Ιουλίου του 1994 στη Γερμανία.
Κατά την ιαπωνική περιοδεία, ηχογραφήθηκαν κάποιες εμφανίσεις του συγκροτήματος με σκοπό την κυκλοφορία ενός άλμπουμ, αλλά ο Σατριάνι ήταν δυσαρεστημένος από την ποιότητα των εν λόγω ηχογραφήσεων, με αποτέλεσμα να κυκλοφορήσει τελικά το "Come Hell or High Water". Οι υποχρεώσεις της προσωπικής καριέρας του Σατριάνι, οδήγησαν στην ακύρωση τοων εμφανίσεων τους σε Αυστραλία και Νέα Ζηλανδία, που ήταν προγραμματισμένες για τον Οκτώβριο του 1994.
Ανάλυση τραγουδιών
Τρίτο τραγούδι του άλμπουμ είναι το "Anya", ένα από τα καλύτερα κομμάτια του "The Battle Rages On" που παρουσιάζει μία ακόμη σπουδαία συνεργασία του Μπλάκμορ με τον Τζον Λορντ. Ακολουθεί το δυνατό "Talk About Love", με ένα χαρακτηριστικό ριφ του Μπλάκμορ, ενώ οι στίχοι του "Time to Kill" μιλούν για την οργάνωση της ζωής.
Δίκαιοι των Εθνών
μικρογραφία|Η Λεωφόρος των Δικαίων των Εθνών στο [[Γιαντ Βασσέμ, στην Ιερουσαλήμ.]] Οι Δίκαιοι των Εθνών (Εβραϊκά: חסידי אומות העולם, khassidey umot ha-olam- Righteous among the Nations) είναι τιμητικός τίτλος που απονέμεται από το Γιαντ Βασσέμ, το Ίδρυμα για τη Μνήμη των Μαρτύρων και των Ηρώων του Ολοκαυτώματος, εκ μέρους του Κράτους του Ισραήλ, σε μη-Εβραίους, που στη διάρκεια του Β’ Παγκοσμίου Πολέμου, με κίνδυνο της ζωής τους, έσωσαν τις ζωές χιλιάδων Εβραίων.
The Battle Rages On
Ανάλυση τραγουδιών
Έκτο κομμάτι του άλμπουμ είναι το "Ramshackle Man" με έντονη μπλουζ αίσθηση και κάθε μέλος των Deep Purple να δίνει μία ξεχωριστή παράσταση. Το "Twist in the Tale" είναι ένα από τα γρήγορα και δυνατά τραγούδια του άλμπουμ και αποτελεί ένα από τα highlight για τα τύμπανα του Ίαν Πέις.
Δίκαιοι των Εθνών
Κριτήρια απονομής
Για να απονεμηθεί σε κάποιον ο συγκεκριμένος τίτλος πρέπει να πληροί κάποια κριτήρια. Καταρχάς η πρόταση για την απονομή του τίτλου σε συγκεκριμένο πρόσωπο γίνεται μόνο από Εβραίο. Δεν απονέμεται σε άτομα που βοήθησαν Εβραίους, που είχαν γίνει Χριστιανοί, καθώς και σε άτομα που βοήθησαν Εβραίους έναντι ανταλλάγματος. Πάντως η καταβολή κάποιου ποσού ως ενοικίου ή για το φαγητό δεν εμποδίζει την απονομή του τίτλου. Τέλος η βοήθεια πρέπει να είχε προσφερθεί επανειλημμένα ή διαφορετικά να ήταν ουσιώδης.
The Battle Rages On
Ανάλυση τραγουδιών
Ακολουθεί το "Nasty Piece Of Work" με σκοτεινή ενορχήστρωση από τον Τζον Λορντ και πειραματισμούς στα φωνητικά, ενώ το διαδέχεται το μελαγχολικό και σκοτεινό "Solitaire". Το άλμπουμ κλείνει με το "One Man's Meat", του οποίου το ριφ θυμίζει την πρώτη εποχή του Ρίτσι Μπλάκμορ με τους Rainbow.
Βαυαρία (κανονιοφόρος)
Η κανονιοφόρος ΒΑΥΑΡΙΑ (Ιστιοφόρο) υπήρξε ένα από τα ελληνικά ιστορικά πλοία κατά την Επανάσταση του 1821, καθώς και ένα από τα πρώτα πολεμικά πλοία του νεοσύστατου Ελληνικού Βασιλείου. Συγκεκριμένα το πλοίο αυτό μαζί με το ατμοκίνητο ΚΑΡΤΕΡΙΑ, το βρίκιον ΣΩΤΗΡ, την επίσης κανονιοφόρο ΦΙΛΕΛΛΗΝΙΣ, (αδελφό πλοίο), καθώς και με ένα μύστικο, αποτέλεσαν τη ναυτική μοίρα με την οποία ο λόρδος Κόχραν, ο οποίος είχε αναλάβει αντιναύαρχος του ελληνικού στόλου, αποσπώντας τα από τον υπόλοιπο στόλο που ναυλοχούσε στον Κορινθιακό κόλπο, εισέπλευσε στη λιμνοθάλασσα του Μεσολογγίου τον Απρίλιο του 1829. Η μοίρα αυτή στις 15 Απριλίου του 1829 χάρισε μια λαμπρή νίκη στους Έλληνες στη Σκάλα των Σαλώνων (σημερινή Ιτέα της Άμφισσας), που όπως σημειώνει ο Βαλθόδης "ήλθε να δώσει νέα πνοή στους Έλληνες".
The Battle Rages On
Τα τραγούδια
1. The Battle Rages On... (Blackmore, Gillan, Lord, Paice)
Δίκαιοι των Εθνών
Κριτήρια απονομής
Στο τιμώμενο πρόσωπο δίνεται, σε ειδική τελετή που διεξάγεται ή στη χώρα καταγωγής του (μέσω των διπλωματικών αντιπροσωπειών του Ισραήλ εκεί) ή στο Ισραήλ, πιστοποιητικό του τιμητικού τίτλου και τιμητικό μετάλλιο και το όνομά του προστίθεται στον Τοίχο των Δικαίων, που βρίσκεται στον Κήπο των Δικαίων των Εθνών, στο Γιαντ Βασσέμ, στην Ιερουσαλήμ. Σε περίπτωση που ο τιμώμενος έχει αποβιώσει το πιστοποιητικό και το μετάλλιο το παραλαμβάνουν οι στενότεροι συγγενείς του.
Βαυαρία (κανονιοφόρος)
Μετά την άφιξη του Βασιλέως Όθωνα, το 1832, η "ΒΑΥΑΡΙΑ" εντάχθηκε στον πίνακα των πολεμικών πλοίων του Βασιλικού στόλου, του νεοσύστατου Βασιλείου με τον αριθμό 12, έχοντας εκτόπισμα 34 τόνων και φέροντας ένα πυροβόλο των 65 λιβρών. Το 1835 ναυλοχούσε τακτικά με το αδελφό πλοίο στη περιοχή του Αμβρακικού κόλπου καθώς και στη τουρκική τότε Πρέβεζα. Κατά εκθεση του εκεί Έλληνα προξένου (1835), η παρουσία του πλοίου φόβιζε τους Τούρκους θεωρώντας το ικανό να καταστρέψει τρια τουρκικά βρίκια, μια γολέτα και μια κανονιοφόρο που ναυλοχούσαν επίσης εκεί! Ο φόβος εκείνος είχε προκληθεί από το γεγονός ότι το ΒΑΥΑΡΙΑ ναυλοχούσε πάντα "επ΄ αγκύρα", με συνέπεια κάθε φορά που γύριζε η πλώρη προς τον πνέοντα άνεμο οι Τούρκοι θεωρούσαν ότι το πυροβόλο του σημαδεύει κάποιο από τα τούρκικα πλοία.
Δίκαιοι των Εθνών
Κριτήρια απονομής
Επιπλέον απονέμεται στα τιμώμενα πρόσωπα, εφόσον το επιθυμούν, τιμητικά η ισραηλινή ιθαγένεια. Αν πρόκειται για άτομα που έχουν ήδη αποβιώσει οι πιο στενοί συγγενείς τους μπορούν να ζητήσουν την απονομή αναμνηστικής ιθαγένειας (commemorative citizenship) στον τιμώμενο. Δίκαιοι των Εθνών που έχουν λάβει την ισραηλινή ιθαγένεια και επέλεξαν να ζήσουν στο Ισραήλ δικαιούνται σύνταξης ίση με τον μέσο εθνικό μισθό και δωρεάν ιατρική περίθαλψη καθώς και βοήθεια και ιατρική φροντίδα στο σπίτι.
The Battle Rages On
Τα τραγούδια
2. Lick It Up (Blackmore, Gillan, Glover, Lord)
Βαυαρία (κανονιοφόρος)
Όταν πλέον το "ΒΑΥΑΡΙΑ" άρχισε να γερνάει χρησιμοποιήθηκε ως ακταιωρός για καταδίωξη κυρίως της πειρατείας, μέχρι τις 22 Δεκεμβρίου του 1841 όπου και έπαυσε ν΄ αναφέρεται στη κατάσταση των πλοίων του βασιλικού στόλου, με τις υπογραφές του τότε "επί των Ναυτικών" διευθυντή Γ. Σαχίνη και του Γενικού Γραμματέα Κωνσταντή Κανάρη, ακολουθώντας η διάλυσή του στον Ναύσταθμο Πόρου.
Πηγές
Κατηγορία:Ελληνικές Κανονιοφόροι
The Battle Rages On
Τα τραγούδια
3. Anya (Blackmore, Gillan, Glover, Lord)
Δίκαιοι των Εθνών
Στοιχεία ανά χώρα
Μέχρι την 1η Ιανουαρίου του 2018 ο τίτλος του Δικαίου των Εθνών είχε απονεμηθεί σε 6.863 Πολωνούς (μεταξύ των οποίων η Ιρένα Σέντλερ (Irena Sendler) που έσωσε 2.500 Εβραιόπουλα), 5.669 Ολλανδούς (συμπεριλαμβανομένων ατόμων από την Ινδονησία), 4.056 Γάλλους, 2.619 Ουκρανούς (μεταξύ των οποίων ο αρχιμανδρίτης Klymentiy Sheptytsky), 1.742 Βέλγους (μεταξύ των οποίων η Βασίλισσα Ελισάβετ), 893 Λιθουανούς, 861 Ούγγρους, 650 Λευκορώσους, 592 Σλοβάκους, 694 Ιταλούς (μεταξύ των οποίων οι Laura and Constantino Bulgari και ο Γκουέλφο Ζαμπόνι), 616 Γερμανούς (μεταξύ των οποίων ο Όσκαρ Σίντλερ και τα αδέρφια Χανς και Σόφι Σολ, μέλη της αντιστασιακής οργάνωσης Λευκό Ρόδο, 355 Έλληνες (μεταξύ των οποίων ο Αρχιεπίσκοπος Δαμασκηνός, ο μητροπολίτης Θεσσαλονίκης Γεννάδιος Αλεξιάδης, η Πριγκίπισσα Αλίκη και η Λέλα Καραγιάννη ), 206 Ρώσους, 136 Λετονούς, 139 Σέρβους, 118 Τσέχους, 117 Κροάτες, 109 Αυστριακούς, 79 Μολδαβούς, 75 Αλβανούς, 65 Ρουμάνους, 67 Νορβηγούς, 49 Ελβετούς (μεταξύ των οποίων ο Καρλ Λουτς (Carl Lutz), υποπρόξενος της Ελβετίας στη Βουδαπέστη από το 1942 μέχρι το τέλος του πολέμου ο οποίος έσωσε δεκάδες χιλιάδες Εβραίους), 47 Βόσνιους, 22 Δανούς, 24 Αρμένιους, 20 Βούλγαρους, 22 Βρετανούς, 10 Σουηδούς, 10 Σλαβομακεδόνες, 15 Σλοβένους, 9 Ισπανούς, 5 Αμερικανούς, 3 Εσθονούς, 2 Βραζιλιάνους, 3 Πορτογάλους, σε 2 Χιλιανούς, 1 πολίτη του Ελ Σαλβαδόρ, έναν Ιάπωνα, έναν Ιρλανδό, ένα Γεωργιανό, ένα Κουβανό, έναν Λουξεμβουργιανό, έναν Μαυροβούνιο, ένα Τούρκο, τον πρόξενο της Τουρκίας στη Ρόδο Σελαχαττίν Ουλκιουμέν, έναν Αιγύπτιο, έναν Βιετναμέζο, δύο πολίτες του Περού και έναν πολίτη του Ισημερινού.
The Battle Rages On
Τα τραγούδια
5. Time to Kill (Blackmore, Gillan, Glover)
7. A Twist in the Tale (Blackmore, Gillan, Glover)
8. Nasty Piece of Work (Blackmore, Gillan, Glover, Lord)
9. Solitaire (Blackmore, Gillan, Glover)
10. One Man's Meat (Blackmore, Gillan, Glover)
Θέσεις τσαρτ
The Battle Rages On... (άλμπουμ)
Επίσημη κυκλοφορία: Ιούλιος 1993
Βραβεία
The Battle Rages On (άλμπουμ)
Τα μέλη των Deep Purple
Το The Battle Rages On... ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 1993
Οπλοκάριδα
Τα οπλοκάριδα (λατινική και επιστημονική ονομασία Hoplocarida) είναι υφομοταξία των μαλακόστρακων ζώων. Περιλαμβάνει μόνο μία τάξη της οποίας τα μέλη ζουν και σήμερα: τα στοματόποδα (Stomatopoda). Ωστόσο, δύο άλλες τάξεις οπλοκάριδων ζούσαν κατά τη διάρκεια του Παλαιοζωικού αιώνα: τα αισχρονήκτιδα (Aeschronectida) και τα παλαιοστοματόποδα (Palaeostomatopoda).
Η ονομασία των οπλοκαρίδων προέρχεται ετυμολογικώς από τις αρχαίες ελληνικές λέξεις όπλον (= όπλο) και καρίς (γεν. της καρίδος, σημαίνει «γαρίδα»). Τα ζώα αυτά είναι κοινώς γνωστά στην αγγλική ως «γαρίδες-μάντεις» (mantis shrimp).
Παραπομπές
Οπλοκαριδα
Δημόφιλος
Το όνομα Δημόφιλος (που σημαίνει «ο φίλος του λαού») μπορεί να αναφέρεται στα παρακάτω πρόσωπα:
Διαρθρωτικά Ταμεία και Ταμείο Συνοχής
150px|μικρογραφία|Το λογότυπο του ΕΣΠΑ Το Εταιρικό Σύμφωνο Περιφερειακής Ανάπτυξης (ή Εταιρικό Σύμφωνο για το Πλαίσιο Ανάπτυξης 2014-2020), ή αλλιώς τα Διαρθρωτικά Ταμεία και το Ταμείο Συνοχής είναι χρηματοδοτικοί πόροι που διατίθενται από την Ευρωπαϊκή Ένωση για δύο σχετιζόμενους μεταξύ τους σκοπούς: την υποστήριξη για τις φτωχότερες περιφέρειες της Ευρώπης και την υποστήριξη για την ενοποίηση των ευρωπαϊκών υποδομών, ιδίως στον τομέα των μεταφορών. Τα πρώην πρόγραμμα λειτουργούσε από 1η Ιανουαρίου 2007 έως 31 Δεκεμβρίου 2013 με προϋπολογισμό € 277 δις για τα Διαρθρωτικά Ταμεία, και € 70 δις για το Ταμείο Συνοχής, και το τρέχον από 1η Ιανουαρίου 2014 εώς 31η Δεκεμβρίου 2020. Τα ΕΣΠΑ θεσπίστηκαν βάσει του κανονισμού 1198/2006 της 27ης Ιουλίου 2006.
Για την περίοδο 2007-2013, έχουν καθοριστεί νέοι αντικειμενικοί στόχοι, με συνολικό προϋπολογισμό που ανέρχεται σε € 347,41 δις σε τρέχουσες τιμές.
Στόχος Σύγκλισης (πρώην Στόχος 1)
Ο στόχος αυτός καλύπτει περιφέρειες με κατά κεφαλήν ΑΕγχΠ κάτω από 75% του μέσου όρου της ΕΕ και στοχεύει στην επιτάχυνση της οικονομικής ανάπτυξης τους. Χρηματοδοτείται από το ΕΤΠΑ, το ΕΚΤ και το Ταμείο Συνοχής. Οι προτεραιότητες στο πλαίσιο αυτού του στόχου είναι το ανθρώπινο και φυσικό κεφάλαιο, η καινοτομία, η κοινωνία της γνώσης, το περιβάλλον και η διοικητική αποδοτικότητα. Ο προϋπολογισμός της εν λόγω πολιτικής είναι € 282.855 δις σε τρέχουσες τιμές. Οι πιο απόκεντρες περιφέρειες θα επωφεληθούν από ειδική χρηματοδότηση από το ΕΤΠΑ.
Στόχος Περιφερειακής Ανταγωνιστικότητας και Απασχόλησης (πρώην Στόχος 2)
Ο στόχος αυτός καλύπτει όλες τις περιφέρειες της επικράτειας της ΕΕ, εκτός εκείνων που καλύπτονται ήδη από το στόχο σύγκλισης. Αποβλέπει στην ενίσχυση της ανταγωνιστικότητας, της απασχόλησης και της ελκυστικότητας των περιοχών αυτών. Η καινοτομία, η προώθηση της επιχειρηματικότητας και η προστασία του περιβάλλοντος αποτελούν τα βασικά αντικείμενα αυτού του στόχου. Η χρηματοδότηση - € 54.965 δις σε τρέχουσες τιμές - προέρχεται από το ΕΤΠΑ και το ΕΚΤ.
Στόχος Διασυνοριακής Συνεργασίας (πρώην Στόχος 3)
Ο στόχος αυτός βασίζεται στις πρωτοβουλίες Interreg των προηγούμενων ετών, που είχε προγραμματισθεί αρχικά να ενσωματωθούν πλήρως στους κύριους στόχους των διαρθρωτικών ταμείων. Χρηματοδοτείται από το ΕΤΠΑ με 7.75 δισεκατομμύρια ευρώ. Ο στόχος είναι η προώθηση της συνεργασία μεταξύ των ευρωπαϊκών περιφερειών, καθώς και η ανάπτυξη κοινών λύσεων για θέματα όπως η αστική, αγροτική και παράκτια ανάπτυξη, η οικονομική ανάπτυξη και η διαχείριση του περιβάλλοντος. Ο στόχος αυτός χωρίζεται σε 3 σκέλη:
Το Ευρωπαϊκό Κοινωνικό Ταμείο (ΕΚΤ)
Το ΕΚΤ θα επικεντρωθεί σε τέσσερις βασικούς τομείς: αύξηση της προσαρμοστικότητας των εργαζομένων και των επιχειρήσεων, βελτίωση της πρόσβασης στην απασχόληση και στην αγορά εργασίας, ενίσχυση της κοινωνικής ένταξης με την καταπολέμηση των διακρίσεων και τη διευκόλυνση της πρόσβασης στην αγορά εργασίας των μειονεκτούντων ατόμων, και προώθηση πνεύματος συνεργασίας για μεταρρυθμίσεις στους τομείς της απασχόλησης και της κοινωνικής ένταξης.
Το Ταμείο Συνοχής
Η χρηματοδότηση από το Ταμείο Συνοχής είναι για τα κράτη μέλη ακαθάριστο εθνικό εισόδημα ανά κάτοικο κατώτερο του 90% του κοινοτικού μέσου όρου. Το Ταμείο Συνοχής συνεισφέρει σε παρεμβάσεις στον τομέα του περιβάλλοντος και των διευρωπαϊκών δικτύων μεταφορών. Πρακτικά καλύπτει τα νέα κράτη μέλη καθώς και την Ελλάδα και την Πορτογαλία. Η Ισπανία θα είναι δικαιούχος αλλά σε μεταβατική βάση.
Νέα Στρατηγική Προσέγγιση
Έτσι ονομάζεται η μέθοδος με την οποία οι κυρίαρχες προτεραιότητες για τα Διαρθρωτικά Ταμεία όπως έχουν καθοριστεί σε επίπεδο ΕΕ μετατρέπονται σε εθνικές προτεραιότητες για τα κράτη μέλη και τις περιφέρειες.
Εταιρικό Σύμφωνο για το Πλαίσιο Ανάπτυξης
Το Εταιρικό Σύμφωνο για το Πλαίσιο Ανάπτυξης (ΕΣΠΑ) καθορίζει τις βασικές προτεραιότητες για τις δαπάνες των διαρθρωτικών ταμείων της ΕΕ που κάθε κράτος μέλος θα λάβει μεταξύ 2007 και 2013. Κάθε κράτος μέλος έχει τη δική του ΕΣΠΑ. Επίσης, το Ε.Σ.Π.Α. 2007 - 2013 αποτελεί το έγγραφο αναφοράς για τον προγραμματισμό των Ταμείων της Ευρωπαϊκής Ένωσης σε εθνικό επίπεδο για την περίοδο 2007-2013. Είναι ο διάδοχος των Περιφερειακά Επιχειρησιακά Προγράμματα.
Πως λειτουργεί το ΕΣΠΑ
Το Εταιρικό Σύμφωνο για το Πλαίσιο Ανάπτυξης (ΕΣΠΑ), υλοποιείται μέσα από Επιχειρησιακά Προγράμματα. Τα Επιχειρησιακά Προγράμματα είναι πολυετή προγράμματα που ισχύουν για όλη την περίοδο προγραμματισμού  και συνδέονται με τομείς ή και συγκεκριμένες γεωγραφικές περιφέρειες σε διεθνές, εθνικό ή τοπικό επίπεδο.
Εκπόνηση
Εκπονήθηκε στο πλαίσιο της νέας στρατηγικής προσέγγισης για την Πολιτική Συνοχή της Ευρωπαϊκής Ένωσης, σύμφωνα με την οποία το ΕΣΠΑ «..εξασφαλίζει ότι η συνδρομή από τα Ταμεία συμβαδίζει με τις κοινοτικές στρατηγικές κατευθυντήριες γραμμές για τη συνοχή και προσδιορίζει το σύνδεσμο μεταξύ των κοινοτικών προτεραιοτήτων αφενός και του εθνικού προγράμματος μεταρρυθμίσεων αφετέρου».
Διάρθρωση
Η αρχιτεκτονική του ΕΣΠΑ 2007–2013 διαμορφώθηκε έτσι ώστε να υλοποιηθούν με το βέλτιστο τρόπο οι στρατηγικές επιλογές της χώρας, ενώ λήφθηκαν υπόψη τα νέα δεδομένα της προγραμματικής περιόδου 2007-2013 (63% του πληθυσμού της χώρας σε καθεστώς μεταβατικής στήριξης). Το νέο σχήμα χαρακτηρίζεται από μικρότερο πλήθος Επιχειρησιακών Προγραμμάτων (ΕΠ) σε σχέση με την προηγούμενη περίοδο 2000-2006 (Τρίτο Κοινοτικό Πλαίσιο Στήριξης): ο στρατηγικός σχεδιασμός της χώρας για την περίοδο 2007-2013 θα υλοποιηθεί μέσα από 8 Τομεακά Επιχειρησιακά Προγράμματα, 5 Περιφερειακά Επιχειρησιακά Προγράμματα και 14 Προγράμματα Ευρωπαϊκής Εδαφικής Συνεργασίας. Την περίοδο 2007-2013 το σύνολο των υποδομών προσπελασιμότητας θα υλοποιηθεί πλέον στο πλαίσιο ενός Τομεακού ΕΠ, ενώ για τους τομείς της υγείας και του πολιτισμού δεν θα υπάρχει πλέον διακριτό ΕΠ και οι σχετικές δράσεις θα υλοποιηθούν από Περιφερειακά και Τομεακά ΕΠ.
Χρηματοδότηση
Στο Ευρωπαϊκό Συμβούλιο του Δεκεμβρίου 2005, στο πλαίσιο κατανομής των κοινοτικών κονδυλίων για τη χρηματοδότηση της Πολιτικής της Συνοχής για την περίοδο 2007-2013, η Ελλάδα εξασφάλισε 20.4 δισ. ευρώ (τρέχουσες τιμές). Με τους πόρους αυτούς θα χρηματοδοτηθούν παρεμβάσεις μέσω του Ευρωπαϊκού Ταμείου Περιφερειακής Ανάπτυξης (ΕΤΠΑ), του Ευρωπαϊκού Κοινωνικού Ταμείου (ΕΚΤ) και του Ταμείου Συνοχής.
Εξωτερικοί σύνδεσμοι
Κατηγορία:Ευρωπαϊκή Ένωση
Τζέι Τζέι Κέιλ
Ο Τζέι Τζέι Κέιλ, (αγγλ. J. J. Cale, ήτη John Weldon Cale, 1938 - 2013)υπήρξε σημαντικός αμερικάνος μουσικός και συνθέτης. Η μουσική του σε στυλ Tulsa Sound συνδυάζει Rockabilly, Blues, Jazz και Country. Ήταν ο ίδιος ολόκληρη ορχήστρα παίζοντανς όλα τα όργανα στις ηχογραφήσεις του.
Ζωή
Γεννήθηκε και μεγάλωσε στην Tulsa στην αμερικανική πολιτεία της Οκλαχόμα. Τα γράμματα JJ ήταν το σήμα κατατεθέν του από τα πρώτα του χρόνια ως μουσικός, για να ξεχωρίζει από τον Τζον Κέιλ (πρώηνVelvet Underground).
Παντρεύτηκε την κιθαρίστρια Κριστίν Λέικλαντ, που τον συνόδευε στις περιοδείες του.
Πέθανε τον Ιούλιο του 2013, από καρδιακή προσβολή.
Εξωτερικοί σύνδεσμοι
Κατηγορία:Μπλουζ μουσικοί Κατηγορία:Βραβευμένοι με Γκράμι Κατηγορία:Αμερικανοί
Πανοραμική εντύπωση
μικρογραφία|Φωτογραφία Earthrise (1968). Ο αστροναύτης του [[Απόλλων 8 Γουίλιαμ Άντερς θυμάται, «Όταν σήκωσα το βλέμμα μου και είδα τη Γη να ανεβαίνει σε αυτόν τον πολύ έντονο, στριμωγμένο σεληνιακό ορίζοντα, σχεδόν με κυρίευσε η σκέψη, «Εδώ φτάσαμε μέχρι τη Σελήνη, και όμως το πιο σημαντικό πράγμα που βλέπουμε είναι ο δικός μας πλανήτης, η Γη.'" ]] Πανοραμική εντύπωση ονομάζεται το υπερβατικό αίσθημα ευφορίας και καθολικής σύνδεσης που νιώθουν οι αστροναύτες κατά τη διάρκεια πτήσεων στο διάστημα ενώ βλέπουν τη Γη, βρισκόμενοι σε τροχιά γύρω από αυτήν ή βρισκόμενοι στη σεληνιακή επιφάνεια. Οι αστροναύτες που έχουν βιώσει αυτή την κατάσταση συχνά αναφέρουν ότι η συνείδησή τους έχει βαθιά και μόνιμα εμπλουτιστεί με συναισθήματα ομόνοιας, γαλήνης και συμφιλίωσης και ότι έχουν αντιληφθεί αμέριστα τον ρόλο της ανθρωπότητας στο σύμπαν. Ακόμα και άτομα που δεν σχετίζονται με τους αστροναύτες μπορούν πολλές φορές να αναφέρουν μια αξιοσημείωτη διαφορά στην συμπεριφορά τους.
Παραπομπές
Κατηγορία:Έννοιες στην Ηθική Κατηγορία:Έννοιες στη φιλοσοφία του νου Κατηγορία:Έννοιες στην ψυχολογία
Δημοπτόλεμος
Στην ελληνική μυθολογία ο Δημοπτόλεμος ήταν ένας από τους μνηστήρες της Πηνελόπης, που αναφέρεται στην Οδύσσεια του Ομήρου (ραψωδία Χ, στίχοι 242 και 266). Ο Δημοπτόλεμος καταγόταν από το Δουλίχιο. Τον σκότωσε ο Οδυσσέας στη δεύτερη φάση της «μνηστηροφονίας», μαζί με τους τελευταίους μνηστήρες που είχαν μείνει ζωντανοί, χρησιμοποιώντας μυτερό δόρυ.
Πηγές
Κατηγορία:Οδύσσεια Κατηγορία:Πρόσωπα της ελληνικής μυθολογίας Κατηγορία:Μνηστήρες της Πηνελόπης
Άμπυξ
Στην ελληνική μυθολογία ο Άμπυξ ήταν λακεδαιμόνιος βασιλικής καταγωγής από το γένος των Αγιαδών.
Στην γενεαλογία του Πατρέα που παραθέτει ο Παυσανίας τον αναφέρει ως γιο του Πελία απόγονο των Αρπάλου και Λακεδαίμονα. Γιος του ήταν ο Αγήνορας κι εγγονός του ο Πρευγένης.
Πηγές
Κατηγορία:Πρόσωπα της ελληνικής μυθολογίας Κατηγορία:Αρχαίοι Σπαρτιάτες
Πάλουτσι
Το Πάλουτσι (σερβικά κυριλλικά: Палучци) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε25 κατοίκους.
Προ του Πολέμου της Βοσνίας, το χωριό του Πάλουτσι αποτελούσε μέρος του Δήμου του Ντρβαρ, ο οποίος επίσης ευρίσκεται εντός της Ομοσπονδίας της Βοσνίας και Ερζεγοβίνης, όμως εντός του Καντονιού 10.
Κατανομή του πληθυσμού ανά εθνότητα (1991)
Το 1991, το χωριό αριθμούσε 87 κατοίκους, οι οποίοι ήσαν όλοι τους Σέρβοι.
Εξωτερικοί Σύνδεσμοι
Κατηγορία:Οικισμοί του Μπίχατς Κατηγορία:Οικισμοί του Μπίχατς με σερβική πληθυσμιακή πλειοψηφία
Μπράουν
Με το επίθετο Μπράουν φέρονται τα ακόλουθα ιστορικά και σημαντικά πρόσωπα:
Επίσης, ο όρος Μπράουν μπορεί να αναφέρεται:
Αστική θερμονησίδα
Αστική θερμονησίδα (urban heat island) λέγεται το φαινόμενο κατά το οποίο η θερμοκρασία στο κέντρο μιας πόλης είναι μεγαλύτερη απ' αυτή των προαστίων και της αγροτικής περιοχής που την περιβάλλει. Παρατηρείται κυρίως μετά τη δύση του ήλιου, όταν δεν υπάρχουν ισχυροί άνεμοι και οφείλεται, κατά κύριο λόγο, σε δυο παράγοντες: στο μικρότερο βαθμό ψύξης του κέντρου της πόλης σε σχέση με την περιφέρεια και στην εκπομπή θερμότητας στο κέντρο απ' τις ανθρωπογενείς δραστηριότητες που γίνονται εκεί. Για μικρές πόλεις η τιμή της διαφοράς θερμοκρασίας είναι 2-3° C, ενώ για μεγάλες πόλεις όπως π.χ. η Αθήνα μπορεί να φτάσει τους 10-12° C.
Πιο συγκεκριμένα, οι παράγοντες που προκαλούν την εμφάνιση της αστικής θερμονησίδας είναι:
Η αστική θερμονησίδα μπορεί, σε νύχτες που δεν υπάρχει ισχυρός άνεμος, να προκαλέσει την κυκλοφορία αέρα απ' την περιφέρεια στο κέντρο της πόλης, και μαζί μ' αυτόν και των ρύπων που παράγονται εκεί, αυξάνοντας έτσι την ατμοσφαιρική ρύπανση του κέντρου. Ακόμα, η ύπαρξή της σημαίνει τόσο την ύπαρξη στρώματος ανάμειξης στο κατώτερο οριακό στρώμα της αστικής ατμόσφαιρας όσο και την εμφάνιση θερμοκρασιακής αναστροφής σε κάποιο ύψος (που εξαρτάται απ' την ένταση της θερμονησίδας). Έτσι οι ρύποι παγιδεύονται τη νύχτα στην περιοχή του κέντρου, επιβαρύνοντας περισσότερο την κατάσταση από πλευράς ρύπανσης.
Κατηγορία:Κλιματολογία Κατηγορία:Ατμοσφαιρική ρύπανση Κατηγορία:Πόλεις
30 Μαρτίου
29 Μαρτίου | 30 Μαρτίου | 31 Μαρτίου
Η 30ή Μαρτίου είναι η 89η ημέρα του έτους κατά το Γρηγοριανό ημερολόγιο. Υπολείπονται 276 ημέρες.
Ορθόδοξη Εκκλησία
Κατηγορία:Ημέρες του έτους
Ισοζύγιο μάζας παγετώνα
μικρογραφία|300x300εσ|Διάγραμμα στηλών που απεικονίζει το ετήσιο ισοζύγιο μάζας των παγετώνων αναφοράς (1950-2020). Το μακροχρόνιο αρνητικό ισοζύγιο μάζας (καθαρή μεταβολή της μάζας του παγετώνα) συμβάλλει στην [[Άνοδος της στάθμης της θάλασσας|αύξηση της στάθμης της θάλασσας. ]] Στην Παγετωνολογία, το ισοζύγιο μάζας παγετώνα είναι η διαφορά μεταξύ εισροής μάζας (συσσώρευση) και απώλειας μάζας (διάβρωση) ενός σώματος πάγου. Μπορεί να μετρηθεί κατά τη διάρκεια ενός υδρολογικού έτους (ετήσιο ισοζύγιο μάζας) ή κατά τη διάρκεια ετών (μακροχρόνιο ισοζύγιο μάζας). Το ειδικό ισοζύγιο μάζας είναι η μεταβολή της μάζας σε μια χρονική περίοδο σε σχέση με ένα σημείο στον παγετώνα.
Το υδρολογικό έτος χωρίζεται σε δύο μέρη: την περίοδο συσσώρευσης (χειμερινή περίοδος, συνήθως ξεκινά από Αύγουστο/Σεπτέμβριο) και την περίοδο διαλυτικής διάβρωσης (θερινή περίοδος, ξεκινά Απρίλιο/Μάιο). Το ισοζύγιο μάζας προσδιορίζεται δυο φορές το χρόνο με την ενσωμάτωση ειδικών πασσάλων διαλυτικής διάβρωσης που κατανέμονται στην περιοχή του παγετώνα. Εάν το ισοζύγιο μάζας είναι θετικό για αρκετά χρόνια, ένας παγετώνας θα μεγαλώσει, εάν είναι αρνητικό, θα διαβρωθεί. Για παράδειγμα, από το 1980 έως το 2020, η μέση σωρρευτική απώλεια μάζας των παγετώνων που αναφέρεται στην Παγκόσμια Υπηρεσία Παρακολούθησης των Παγετώνων είναι −20 μ. Αυτό περιλαμβάνει διαδοχικά έτη αρνητικού ισοζυγίου μάζας.
Το μεγαλύτερο μέρος της συσσώρευσης συμβαίνει μέσω χιονοπτώσεων, επηρεασμένο από κινήσεις ανέμου και χιονοστιβάδας. Η μεγαλύτερη απώλεια μάζας στους περισσότερους παγετώνες προκαλείται από την τήξη του χιονιού ή του πάγου στην επιφάνεια.
Παραπομπές
Κατηγορία:Παγετωνολογία Κατηγορία:Κλιματική αλλαγή
Ριγιέκα Ρεζέβιτσι
Η Ριγιέκα Ρεζέβιτσι (σερβικά κυριλλικά: Ријека Режевићи) είναι χωριό στα νότια του Μαυροβουνίου, εντός του Δήμου της Μπούντβα.
Παραπομπές
Κατηγορία:Χωριά του Μαυροβουνίου Κατηγορία:Οικισμοί της Μπούντβα
Πλατυκέφαλος κρόσσαρχος
Ο πλατυκέφαλος κρόσσαρχος (Κρόσσαρχος ο πλατυκέφαλος - Crossarchus platycephalus) είναι μαγκούστα ενδημική στο Μπενίν, στο Καμερούν και στη Νιγηρία. Αυτό το είδος κάποτε εθεωρείτο ως ένα υποείδος του κοινού κροσσάρχου (Crossarchus obscurus).
Παραπομπές
Κατηγορία:Ερπηστίδες
Γκέρχαρντ Ε΄ του Γύλιχ
Ο Γκέρχαρντ Ε΄, γερμ.: Gerhard V von Jülich (πριν το 1250 - 29 Ιουλίου 1328) από τον Οίκο του Γύλιχ ήταν κόμης του Γύλιχ (1297–1328).
Βιογραφία
Ήταν ο νεότερος γιος του Γουλιέλμου Δ΄ κόμη του Γύλιχ και της Ριχάρντις του Χέλρε, κόρης του Γκέρχαρντ Γ του Χέλρε.
Ο Γκέρχαρντ Ε΄ διαδέχθηκε τον αδελφό του Βάλραμ ως κόμης του Γύλιχ το 1297. Υποστήριξε τον Αδόλφο της Γερμανίας στη μάχη του Γκέλχαϊμ το 1298, αλλά όταν ο Aδόλφος σκοτώθηκε από τον Αλβέρτο Α΄ της Γερμανίας, ο Γκέρχαρντ Ε΄ υποτάχθηκε στον Aλβέρτο Α΄ και του επιτράπηκε να διατηρήσει τον βασιλικό του φέουδο. Βοήθησε τον Αλβέρτο Α΄ εναντίον των εκλεκτόρων του Ρήνου το 1300, το οποίο επιβεβαίωσε τα ενδιαφέροντά του σε σχέση με την Κολωνία. Ο Γκέρχαρντ Ε΄ κέρδισε επίσης τους ποτάμιους δασμούς των Kάιζερσβερτ, Mένχεν-Γκλάντμπαχ, Kάσσελ-Γκρέβενμπροϊχ, Ρέυτ, Mύνστεραϊφελ / Μπέργκχαϊμ και Mύλεναρκ, μεταξύ άλλων. Το 1313 ο Γκέρχαρντ υποστήριξε τον Λουδοβίκο Δ΄ στον πόλεμο διαδοχής για το θρόνο της Γερμανίας και επέτρεψε τη στέψη του Λουδοβίκου Δ΄ στο Άαχεν ενάντια στη βούληση του αρχιεπισκόπου της Κολωνίας.
Οικογένεια
Νυμφεύτηκε πριν από τις 13 Δεκεμβρίου 1299 την Eλισάβετ των Ρέγκιναρ (π. 1280 - 1350/55), κόρη του Γοδεφρείδου κυρίου της Βραβάντης-Άαρσοτ και της Ιωάννας, κυρίας του Βιερζόν. Η αδελφή της Ελισάβετ, η Μαρία είχε παντρευτεί τον αδελφό του Γκέρχαρντ, τον Βάλραμ. Ο Γκέρχαρντ Ε΄ και η Ελισάβετ είχαν τα ακόλουθα παιδιά:
Εξωτερικοί σύνδεσμοι
Κατηγορία:Οίκος του Γύλιχ
VANTAs
Οι κάθετα ευθυγραμμισμένες συστοιχίες νανοσωλήνων άνθρακα (VANTA) είναι μια μοναδική μικροδομή που αποτελείται από νανοσωλήνες άνθρακα προσανατολισμένους με τον διαμήκη άξονά τους κάθετα στην επιφάνεια ενός υποστρώματος. Αυτές οι VANTA διατηρούν αποτελεσματικά και συχνά τονίζουν τις μοναδικές ανισοτροπικές ιδιότητες των μεμονωμένων νανοσωλήνων άνθρακα και διαθέτουν μορφολογία που μπορεί να ελεγχθεί με ακρίβεια. Κατά συνέπεια, οι VANTAs είναι ευρέως χρήσιμες σε μια σειρά από τρέχουσες και δυνητικές εφαρμογές συσκευών.
Σύνθεση
Υπάρχουν μια χούφτα διαθέσιμες πειραματικές τεχνολογίες για την ευθυγράμμιση ενός μεμονωμένου ή μιας συστοιχίας CNT κατά μήκος ενός προκαθορισμένου προσανατολισμού. Οι τεχνικές αυτές βασίζονται σε διαφορετικούς μηχανισμούς και συνεπώς εφαρμόζονται σε διαφορετικές καταστάσεις. Οι τεχνικές αυτές κατηγοριοποιούνται σε δύο ομάδες που αφορούν το πότε επιτυγχάνεται η ευθυγράμμιση: α) τεχνικές in-situ, όπου η ευθυγράμμιση επιτυγχάνεται κατά τη διαδικασία ανάπτυξης των CNT και β) τεχνικές ex-situ, όπου οι CNT αναπτύσσονται αρχικά σε τυχαίους προσανατολισμούς και η ευθυγράμμιση επιτυγχάνεται εκ των υστέρων, όπως κατά τη διαδικασία ενσωμάτωσης της διάταξης.
Καταλύτης
Ο καταλύτης επιτρέπει την πυρόλυση του άνθρακα και την επακόλουθη ανάπτυξη της VANTA. Οι καταλύτες είναι συνήθως μέταλλα που έχουν υψηλή διαλυτότητα άνθρακα σε υψηλές θερμοκρασίες και παρουσιάζουν υψηλό ρυθμό διάχυσης άνθρακα, όπως ο σίδηρος (Fe), το κοβάλτιο (Co) και το νικέλιο (Ni). Άλλα μέταλλα μετάπτωσης, όπως ο χαλκός (Cu), ο χρυσός (Au), ο άργυρος (Ag), η πλατίνα (Pt) και το παλλάδιο (Pd), αναφέρονται επίσης ότι καταλύουν την ανάπτυξη CNT από διάφορους υδρογονάνθρακες, αλλά έχουν χαμηλότερη διαλυτότητα άνθρακα και κατά συνέπεια χαμηλότερους ρυθμούς ανάπτυξης. Στερεά οργανομεταλλοκένια όπως το σιδηροκένιο, το κοβαλτοκένιο, το νικελοκένιο είναι επίσης κοινοί καταλύτες. Διαπιστώνεται ότι η θερμοκρασία και ο χρόνος των σταδίων θερμικής και αναγωγικής προεπεξεργασίας του καταλύτη είναι κρίσιμες μεταβλητές για τη βελτιστοποιημένη κατανομή των νανοσωματιδίων με διαφορετικές μέσες διαμέτρους, ανάλογα με το αρχικό πάχος του υμενίου. Για την ανάπτυξη CNT με CVD, εφαρμόζεται ένα ψεκασμένο λεπτό στρώμα καταλύτη (π.χ. 1 nm Fe). Κατά τη θέρμανση, το φιλμ αποδιαβρέχεται, δημιουργώντας νησίδες σιδήρου που στη συνέχεια δημιουργούν πυρήνες νανοσωλήνων. Καθώς ο σίδηρος είναι κινητός, οι νησίδες μπορούν να συγχωνευθούν εάν παραμείνουν για πολύ καιρό στη θερμοκρασία ανάπτυξης πριν από την έναρξη της ανάπτυξης νανοσωλήνων. Η ανόπτηση στη θερμοκρασία ανάπτυξης μειώνει την πυκνότητα των θέσεων #/mm2 και αυξάνει τη διάμετρο των νανοσωλήνων. Καθώς οι νανοσωλήνες αναπτύσσονται από τις νησίδες του καταλύτη, τα φαινόμενα συνωστισμού και οι δυνάμεις van der Waals μεταξύ άλλων CNT δεν τους αφήνουν καμία επιλογή να αναπτυχθούν προς οποιαδήποτε κατεύθυνση παρά μόνο κάθετα προς το υπόστρωμα.
Το ύψος των κάθετα ευθυγραμμισμένων CNT ποικίλλει επίσης με την απόσταση των σωματιδίων του καταλύτη. Αναφορές έχουν δείξει ότι για κάθετα ευθυγραμμισμένες συστοιχίες δεσμίδων CNT, οι CNT μεγαλώνουν περισσότερο όταν υπάρχουν και άλλοι CNT που αναπτύσσονται κοντά τους, γεγονός που υποδεικνύεται από μακρύτερους CNT που αναπτύσσονται σε μεγαλύτερα σωματίδια καταλύτη ή όταν τα σωματίδια καταλύτη βρίσκονται σε κοντινή απόσταση μεταξύ τους. Οι Choi et al. ανέφεραν καλή μορφολογία και πυκνή κατανομή των VANTAs που αναπτύχθηκαν από νανοκόνες Ni και μαγνητικά υγρά αναμεμειγμένα σε πολυβινυλική αλκοόλη με περιστροφική επικάλυψη σε Si και αλουμίνα. Οι Xiong et al. έδειξαν ότι το μονοκρυσταλλικό οξείδιο του μαγνησίου (MgO) είναι ένα ικανό υπόστρωμα για την ανάπτυξη VANTAs μήκους 2,2 mm όταν καταλύεται με καταλύτη Fe. Αποδείχθηκε επίσης ότι η εφαρμογή ενός μονοστρώματος Mo με καταλύτη Co κατέστειλε τη διεύρυνση της κατανομής της διαμέτρου των SWNT στο VANTA που αναπτύχθηκε, ενώ τόσο η σύνθεση όσο και η ποσότητα Co και Mo επηρέασαν την καταλυτική δραστηριότητα.
Υποστήριξη
Οι Zhong, et al. έδειξαν την άμεση ανάπτυξη VANTAs σε μεταλλικές επιστρώσεις τιτανίου (Ti) με καταλύτη Fe/Ti/Fe που εκτοξεύτηκε σε πλακίδια SiO2/Si. Οι Alvarez et al. αναφέρουν τη δυνατότητα περιστροφικής επικάλυψης ενός διαλύματος αλουμοξανίου ως φορέα καταλύτη για την ανάπτυξη VANTA μέσω CVD. Αφού εξατμίστηκε ένας συμβατικός καταλύτης Fe πάνω στο φορέα με επίστρωση με περιστροφή, η απόδοση της ανάπτυξης VANTA που προέκυψε ήταν παρόμοια με την απόδοση των συμβατικών φορέων σκόνης Al2O3.
Πηγή άνθρακα
Η πηγή άνθρακα για την CVD των VANTA είναι συνήθως ένα αέριο άνθρακα, όπως το μεθάνιο, το αιθυλένιο, το ακετυλένιο, το βενζόλιο, το ξυλένιο ή το μονοξείδιο του άνθρακα. Άλλα παραδείγματα πρόδρομων ουσιών άνθρακα περιλαμβάνουν κυκλοεξάνιο, φουλερένιο, μεθανόλη και αιθανόλη. Η πυρόλυση αυτών των αερίων σε άτομα άνθρακα ποικίλλει με βάση τον ρυθμό διάσπασης σε θερμοκρασίες ανάπτυξης, την περιεκτικότητα των μορίων του αερίου σε άνθρακα και τον καταλύτη ανάπτυξης. Οι γραμμικοί υδρογονάνθρακες, όπως το μεθάνιο, το αιθυλένιο, το ακετυλένιο, διασπώνται θερμικά σε ατομικούς άνθρακες ή γραμμικά διμερή/τριμερή άνθρακα και γενικά παράγουν ευθείες και κοίλες CNT. Από την άλλη πλευρά, οι κυκλικοί υδρογονάνθρακες, όπως το βενζόλιο, το ξυλένιο, το κυκλοεξάνιο, το φουλερένιο, παράγουν σχετικά καμπύλους/κομμένους CNT με τα τοιχώματα των σωλήνων συχνά γεφυρωμένα στο εσωτερικό τους. Ευθυγραμμισμένες συστοιχίες MWNTs έχουν συντεθεί μέσω της καταλυτικής διάσπασης του πρόδρομου μίγματος σιδηροκενίου-ξυλενίου σε υποστρώματα χαλαζία σε ατμοσφαιρική πίεση και σχετικά χαμηλή θερμοκρασία (~675 °C).
Οι Eres et al. διαπίστωσαν ότι η προσθήκη σιδηροκενίου στο ρεύμα αερίου με θερμική εξάτμιση ταυτόχρονα με ακετυλένιο ενίσχυσε τους ρυθμούς ανάπτυξης νανοσωλήνων άνθρακα και επέκτεινε το πάχος VANTA στα 3,25 mm. Το φεροκένιο εισήχθη στο ρεύμα αερίου με θερμική εξάτμιση ταυτόχρονα με τη ροή ακετυλενίου. Οι Qu κ.ά. ανέφεραν μια διαδικασία CVD χαμηλής πίεσης σε ένα πλακίδιο SiO2/Si που παράγει ένα VANTA αποτελούμενο από CNTs με σγουρά περιπλεγμένα άκρα. Κατά τη διάρκεια της πυρολυτικής ανάπτυξης των VANTA, τα αρχικά σχηματισμένα τμήματα νανοσωλήνων από τη βασική διαδικασία ανάπτυξης αναπτύχθηκαν σε τυχαίες κατευθύνσεις και σχημάτισαν ένα τυχαία περιπλεγμένο ανώτερο στρώμα νανοσωλήνων στο οποίο στη συνέχεια αναδύθηκαν οι υποκείμενες ευθείες συστοιχίες νανοσωλήνων. Οι Zhong κ.ά. μελέτησαν τη διαδικασία αμιγώς θερμικής CVD για δάση SWNT χωρίς αέριο αιθάλης και απέδειξαν ότι το ακτεϊλένιο είναι η κύρια πρόδρομη ουσία ανάπτυξης και η μετατροπή οποιασδήποτε πρώτης ύλης σε C2H2 έχει καθοριστική σημασία για την ανάπτυξη SWNT VANTA. Ένα αντιδραστικό αιωρητικό, όπως το νερό, το ατομικό υδρογόνο ή οι ρίζες υδροξυλίου, μπορεί να διευρύνει το παράθυρο εναπόθεσης δασών SWNT, αλλά δεν απαιτείται σε αντιδραστήρες ψυχρού τοιχώματος σε χαμηλές πιέσεις.
Οι Dasgupta et al. συνέθεσαν ένα ελεύθερο μακροσωληνοειδές VANTA με πυρόλυση με ψεκασμό διαλύματος σιδηροκενίου-βενζολίου σε ατμόσφαιρα αζώτου, με τις βέλτιστες συνθήκες για το σχηματισμό μακροσωληνοειδούς γεωμετρίας να είναι 950 °C, 50 mg/ml σιδηροκενίου σε βενζόλιο, 1,5 ml/min ρυθμός άντλησης υγρού πρόδρομου και 5 lpm ρυθμός ροής αερίου αζώτου.
Θερμοκρασία
Σε πολύ χαμηλή θερμοκρασία, τα άτομα του καταλύτη δεν είναι αρκετά ευκίνητα ώστε να συσσωματωθούν σε σωματίδια για να δημιουργήσουν πυρήνες και να αναπτύξουν νανοσωλήνες και η καταλυτική διάσπαση της πρόδρομης ουσίας άνθρακα μπορεί να είναι πολύ αργή για το σχηματισμό νανοσωλήνων. Εάν η θερμοκρασία είναι πολύ υψηλή, ο καταλύτης γίνεται πολύ κινητός για να σχηματίσει σωματίδια αρκετά μικρά ώστε να δημιουργηθούν πυρήνες και να αναπτυχθούν CNT. Ένα τυπικό εύρος θερμοκρασιών ανάπτυξης κατάλληλων για την ανάπτυξη VANTA με CVD είναι 600-1200 °C. Η επιμέρους δομή των CNT επηρεάζεται από τη θερμοκρασία ανάπτυξης- μια CVD χαμηλής θερμοκρασίας (600-900 °C) δίνει MWCNT, ενώ η αντίδραση υψηλής θερμοκρασίας (900-1200 °C) ευνοεί τα SWCNT, καθώς έχουν υψηλότερη ενέργεια σχηματισμού. Υπάρχει μια κρίσιμη θερμοκρασία για κάθε σύστημα CVD όπου ο ρυθμός ανάπτυξης φτάνει σε μια μέγιστη τιμή.
Η θερμοκρασιακή εξάρτηση της ανάπτυξης νανοσωλήνων άνθρακα με σιδηροτσένιο παρουσιάζει απότομη πτώση σε υψηλές θερμοκρασίες υποστρώματος και απώλεια της κάθετης ευθυγράμμισης στους 900 °C. Οι Zhang et al. διεξήγαγαν αναπτύξεις VANTA σε μια σειρά καταλυτών Fe/Mo/βερμικουλίτη και ανέφεραν ότι με την αύξηση της θερμοκρασίας ανάπτυξης, η ευθυγράμμιση των CNT που παρεμβάλλονται μεταξύ βερμικουλίτη χειροτέρευε.
Ανάπτυξη υποβοηθούμενη από τη ροή
Το κλειδί για υψηλές αποδόσεις ανάπτυξης είναι η κατάλληλη εισαγωγή οξειδωτικών παραγόντων κάτω από το αέριο περιβάλλον, έτσι ώστε οι επιφάνειες των σωματιδίων του καταλύτη να παραμένουν ενεργές για όσο το δυνατόν μεγαλύτερο χρονικό διάστημα, πράγμα που πιθανώς επιτυγχάνεται με την εξισορρόπηση του ανταγωνισμού μεταξύ της ανάπτυξης άμορφου άνθρακα και του σχηματισμού γραφιτικών κρυστάλλων sp2 στα σωματίδια του καταλύτη. Τα οξειδωτικά μπορούν όχι μόνο να απομακρύνουν ή να αποτρέψουν την ανάπτυξη άμορφου άνθρακα, αλλά μπορούν επίσης να χαράξουν τα στρώματα γραφίτη όταν χρησιμοποιούνται σε συγκεντρώσεις υψηλότερες από τις ευνοϊκές. Οι Hata κ.ά. ανέφεραν κλίμακας χιλιοστού κάθετα ευθυγραμμισμένα SWCNT μήκους 2,5 mm χρησιμοποιώντας τη διαδικασία CVD αιθυλενίου υποβοηθούμενης από νερό με πολλαπλά στρώματα Fe/Al ή οξειδίου του αργιλίου σε πλακίδια Si. Προτάθηκε ότι η ελεγχόμενη παροχή ατμού στον αντιδραστήρα CVD λειτούργησε ως ασθενής οξειδωτικός παράγοντας και απομάκρυνε επιλεκτικά τον άμορφο άνθρακα χωρίς να βλάψει τους αναπτυσσόμενους CNTs.
Ανάπτυξη με τη βοήθεια πεδίου
Δεδομένου ότι όλοι οι CNT είναι ηλεκτρικά αγώγιμοι, έχουν την τάση να ευθυγραμμίζονται με τις γραμμές του ηλεκτρικού πεδίου. Έχουν αναπτυχθεί διάφορες μέθοδοι για την εφαρμογή ενός αρκετά ισχυρού ηλεκτρικού πεδίου κατά τη διάρκεια της διαδικασίας ανάπτυξης των CNT ώστε να επιτευχθεί ομοιόμορφη ευθυγράμμιση των CNT με βάση αυτή την αρχή. Ο προσανατολισμός των ευθυγραμμισμένων CNTs εξαρτάται κυρίως από το μήκος των CNTs και το ηλεκτρικό πεδίο εκτός από τη θερμική τυχαιοποίηση και τις δυνάμεις van der Waals. Αυτή η τεχνική έχει χρησιμοποιηθεί για την ανάπτυξη VANTAs με θετική πόλωση του υποστρώματος κατά τη διάρκεια της ανάπτυξης CVD.
Μια άλλη τροποποιημένη προσέγγιση για την ανάπτυξη VANTAs είναι ο έλεγχος του προσανατολισμού σιδηρομαγνητικών καταλυτών που έχουν έναν κρυσταλλογραφικό μαγνητικό εύκολο άξονα. Ο μαγνητικός εύκολος άξονας τείνει να είναι παράλληλος προς το μαγνητικό πεδίο. Ως αποτέλεσμα, μια εφαρμοζόμενη μαγνητική δύναμη μπορεί να προσανατολίσει αυτά τα μαγνητικά καταλυτικά νανοσωματίδια, όπως τα καταλυτικά νανοσωματίδια σιδήρου και τα νανοσωματίδια Fe3O4. Επειδή μόνο μια ορισμένη νανοκρυσταλλική όψη των καταλυτικών νανοσωματιδίων είναι καταλυτικά ενεργή και ο ρυθμός διάχυσης των ατόμων άνθρακα στην όψη είναι ο υψηλότερος, οι CNT αναπτύσσονται κατά προτίμηση από τη συγκεκριμένη όψη των καταλυτικών νανοσωματιδίων και οι αναπτυγμένοι CNT προσανατολίζονται υπό ορισμένη γωνία.
Νανοδομές με ατομική διευθυνσιοδότηση
Οι νανοσωλήνες άνθρακα μπορούν να αναπτυχθούν σε τροποποιημένο υπόστρωμα ώστε να επιτρέπονται ξεχωριστές ηλεκτρικές επαφές σε κάθε νανοδομή. Αυτή η ανάπτυξη νανοσωλήνων επιτυγχάνεται με λιθογραφική τοποθέτηση μεταλλικών ιχνών που διαχωρίζονται από μονωτικό υλικό και σύνδεση αυτών των ιχνών με μεμονωμένες θέσεις καταλυτών στην επιφάνεια του υποστρώματος. Οι νανοσωλήνες στη συνέχεια αναπτύσσονται κανονικά με CVD και μια σειρά αντιδράσεων στον καταλύτη σχηματίζει μια ενιαία σύνδεση μεταξύ ενός νανοσωλήνα και μιας μεταλλικής επαφής. Οι νανοδομές μπορούν στη συνέχεια να λειτουργικοποιηθούν μεμονωμένα και οι ηλεκτρικές αποκρίσεις τους να μετρηθούν μεμονωμένα χωρίς διασταυρώσεις και άλλες δυσχέρειες που προκύπτουν από την ετερογένεια των συστοιχιών. Αυτή η τεχνική, η οποία επιτυγχάνει την ακριβή τοποθέτηση και διαμόρφωση των μεμονωμένων νανοσωλήνων, ξεκλειδώνει και ενισχύει ένα ευρύ φάσμα εφαρμογών για τους VANTA: διαγνωστικές δοκιμές για πολλούς αναλυτές ταυτόχρονα, υπερπυκνωτές υψηλής ενεργειακής πυκνότητας, τρανζίστορ επίδρασης πεδίου κ.λπ.
Μηχανισμός ανάπτυξης
Στις διεργασίες CVD με ενισχυμένο πλάσμα (PECVD), ηλεκτρικά πεδία συνεχούς ρεύματος, ηλεκτρικά πεδία ραδιοσυχνοτήτων ή μικροκύματα παράγουν πλάσμα για να μειώσουν κυρίως τη θερμοκρασία σύνθεσης των CNT. Ταυτόχρονα, παράγεται επίσης ηλεκτρικό πεδίο (συνεχούς ή εναλλασσόμενου ρεύματος) πάνω από την επιφάνεια του υποστρώματος για να κατευθύνει τη διάδοση της ανάπτυξης των CNT. Η διαδικασία DC-PECVD για κάθετα ευθυγραμμισμένες συστοιχίες CNT περιλαμβάνει τέσσερα βασικά βήματα: εκκένωση, θέρμανση, παραγωγή πλάσματος και ψύξη. Μια τυπική διαδικασία διεξάγεται σε πίεση 8 Torr σε NH3 και σε θερμοκρασία ανάπτυξης στο εύρος 450-600 ◦. Μόλις σταθεροποιηθούν η θερμοκρασία και η πίεση, εφαρμόζεται τάση πόλωσης συνεχούς ρεύματος 450-650 V στο διάκενο μεταξύ δύο ηλεκτροδίων για την ανάφλεξη ηλεκτρικής εκκένωσης (πλάσμα) πάνω από το δείγμα. Ο χρόνος ανάπτυξης μπορεί να κυμαίνεται από μερικά λεπτά έως ώρες ανάλογα με τον ρυθμό ανάπτυξης και το επιθυμητό μήκος CNT. Όταν επιτευχθεί το τέλος του χρόνου ανάπτυξης, η τάση πόλωσης αφαιρείται αμέσως για να τερματιστεί το πλάσμα.
Οι Zhong κ.ά. ανέφεραν μια νέα συσκευή CVD πλάσματος μικροκυμάτων σημειακού τόξου που χρησιμοποιήθηκε για την ανάπτυξη SWNTs σε υποστρώματα Si επικαλυμμένα με μια δομή νανοστρώματος τύπου σάντουιτς από 0,7 nm Al2O3/0,5 nm Fe/ 5-70 nm Al2O3 με συμβατικό σπατουλάρισμα υψηλής συχνότητας. Η ανάπτυξη εξαιρετικά πυκνών και κάθετα ευθυγραμμισμένων SWNTs με σχεδόν σταθερό ρυθμό ανάπτυξης 270 mm/h εντός 40 λεπτών σε θερμοκρασία τόσο χαμηλή όσο 600 °C καταδείχθηκε για πρώτη φορά και η πυκνότητα όγκου των υμενίων SWNT που αναπτύχθηκαν είναι υψηλότερη από 66 kg/m3.